Duhrn

Duhrn () is en Dörp in de Gemeen Duhrn (Samtgemeen Töst) in’n Landkreis Horborg, Neddersassen.

To Duhrn höört ok de Oortsdeel Hääg mit to.

 Geografie 

Duhrn liggt in de Lümbörger Heid. Dör dat Dörp flütt de Duhrner Möhlenbeek, de von Töst kummt un in’n Noordoosten von’n Oort in de Eest münnt.

De Naveröörd sünd Makensbrook un Hääg in’n Noorden, Boitschen un Dreest in’n Noordoosten, Kakenstörp in’n Oosten, Glüsen in’n Süüdoosten, Töst in’n Süden, Wüstenhöben in’n Süüdwesten un Avens un Evsdörp in’n Noordwesten.

 Historie 

1954 hett Willi Wegewitz bi Hääg en Urnen-Grafffeld ut de Tied von 500 bet 300 v. Chr. utgraavt.

In’n Eersten Weltkrieg sünd twölv Soldaten ut Duhrn fullen oder vermisst un in’n Tweten Weltkrieg 33.http://www.denkmalprojekt.org/dkm_deutschland/dohren.htm

 Verwaltungsgeschicht 

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Oort in dat Amt Mesborg wesselt. Dor is he bet 1859 bleven, denn is dor dat Amt Töst von worrn. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

 Inwahnertall 

 Religion 

Duhrn is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

 Kultur 

In Duhrn steiht en Denkmaal för de Fullenen ut de twee Weltkrieg’.

 Verenen 

De Sportvereen Duhrn is 1974 grünnt worrn. De Baseball- un Softball-Sparte von’n SV Duhrn, de Duhrn Wild Farmers, hebbt en Tied lang in de Baseball-Bundsliga speelt.

 Weertschop un Infrastruktur 

Duhrn hett en egene freewillige Füürwehr.

 Verkehr 

Dör Duhrn löppt de Landsstraat 141, de in’n Noorden över Makensbrook na Hullnst, Mesborg un Buxthu geiht un in’n Süden na Töst an de Bundsstraat 75 un in Will an de Bundsstraat 3 ran. Ans gifft dat blots noch en lüttjere Straat na Wüstenhöben. De B 75 löppt von Töst ut in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp an Bookholt langs na Ninndörp.

De nächste Autobahn is de Autobahn 1 (Afsnidd Hamborg–Bremen). De Opfohrt 45 Hullnst liggt so söss Kilometer in’n Noorden von Duhrn an de L 141.

De nächste Bahnhoff is so bi fiev Kilometer wied weg in’n Süüdoosten de Bahnhoff Töst an de Bahnlien Hamborg–Bremen. Von 1917 bet 1971 hett dat in Wüstenhöben ok en lütten Bahnhoff an de Bahnlien Wilst–Töst geven, wat twee Kilometer weg is.

 Scholen 

De Kinner ut Duhrn gaht na de Grundschool Wist. Nadem se mit de Grundschool trech sünd, gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst. In Duhrn hett dat von 1995 bet 2015 en Kita geven. De Kita müss dichtmaken, nadem för 2015/2016 nich noog Kinner anmellt worrn sünd. En Reeg Kinner ut Duhrn is von de Öllern in Kitas in annere Öörd anmellt worrn, von wegen dat de Kita blots fiev Stünnen an’n anbaden hett. Mehr dröff de Kita nich anbeden, anners harrn sik na dat Kindertagesstättengesetz de Regeln ännert, wat sik in de Rüüm in Duhrn nich ümsetten leet.

 Lüüd 

De Dörpsmidd von Duhrn, Bernhard Fricke, hett twee Böker op Platt rutbrocht.

 Literatur 

 Willi Wegewitz: Die Urnenfriedhöfe von Dohren und Daensen im Kreise Harburg. 1961
 Bernhard Fricke: Dor güng ick lang. De Smett ut Duhrn vertellt. B. Fricke, Duhrn 1988, ISBN 3-925076-13-1

 Footnoten 

Kategorie:Oort
Kategorie:Landkreis Horborg